Ран Босилек
Сговорна дружина

chitanka.info

Дъжд вали, ала Боян крачи с бащин дъждобран.

— Хей — извика на Стояна, — тук ела под дъждобрана!

Стоян този миг пристигна.

— Дай, Боянчо, да те дигна! Тук на моите рамене няма да ти бъде зле. За краката ще те хвана, ти пази със дъждобрана!

Както рече, тъй направи.

Но насреща крачи Слави, целият от дъжд облян.

— Хей — извика му Боян, — ела тук под дъждобрана! Подпъхни се под Стояна, та ни двамата дигни и краката му стисни!

— Бива — отговори Слави, — както казваш, ще направя!

И сговорната дружина с един дъждобран мина.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.